

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 95/08.03.2023**

**pentru modificarea și completarea HCL nr. 29/26.01.2023**

Consiliul Local al Municipiului Satu Mare,

Analizând proiectul de hotărâre înregistrat sub nr. 15006/07.03.2023, referatul de aprobare al inițiatorului înregistrat sub nr.15007/07.03.2023, raportul de specialitate al Serviciului Patrimoniu, Concesionări, Închirieri înregistrat sub nr. 15009/07.03.2023 și avizele comisiilor de specialitate ale Consiliului Local al Municipiului Satu Mare;

Luând în considerare prevederile:

* art.112 alin (2) și alin (9) din Legea educației naționale nr. 1/2011, modificată și completată;
* art. 24 din Legea cadastrului și a publicității imobiliare nr. 7/1996, republicată, cu modificările și completările ulterioare;
* art. 551 pct.7, art. 554, art. 858 art. 866-art. 869 din Codul Civil;
* art.108 lit. a), art. 286 alin. (4), art. 287 lit. b), art. 297 alin. (1) lit. a), art. 299 din O.U.G. nr. 57/2019 privind Codul Administrativ, cu modificările și completările ulterioare,
* art. 20 alin.(1) lit. e) din Legea nr. 273/2006 privind finanțele publice locale, cu modificările și completările locale;

Având în vedere Hotărârea Consiliului Local Satu Mare nr.161/27.06.2013 privind trecerea din administrarea Consiliului local al Municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent, modificată prin Hotărârea Consiliului Local Satu Mare nr. 29/26.01.2023 și Ordinul Ministrului Educației nr. 4344/29.07.2022 privind aprobarea includerii unor unități de învățământ în rețeaua școlară pentru anul școlar 2022-2023, precum și organizarea rețelei școlare pentru anul școlar 2022 – 2023 din unele localități în care nu s-a realizat în totalitate acest proces de către autoritățile administrației publice locale cu avizul conform emis de către inspectoratele școlare, respectiv anexa nr. 12, art. 1 (1) corespunzătoare Municipiului Satu Mare;

Ținând seama de prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare,

În temeiul art. 129 alin. (1), alin. (2) lit. c), art. 139 alin. (3) lit. g), art. 196 alin. (1) lit. a) din O.U.G. nr. 57/2019 privind Codul Administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Art. 5 din Hotărârea Consiliului Local Satu Mare nr. 29/26.01.2023 se modifică și va avea următorul conținut:

*”****Art. 5****. În anexa nr. 1 la Hotărârea Consiliului Local al municipiului Satu Mare nr. 280/25.08.2022 pentru modificarea anexei 1 la HCL nr. 161/27.06.2013 privind trecerea din administrarea Consiliului Local al municipiului Satu Mare în administrarea unităților de învățământ preuniversitar de stat a clădirilor necesare desfășurării procesului de învățământ și a terenului aferent, se integrează modificările aprobate la articolele precedente și va avea conținutul conform anexei, parte integrantă din prezenta”.*

**Art. 2.** Se dispune O.C.P.I. Satu Mare înscrierea în evidențele carte funciară a dreptului de administrare, conform anexei aprobată la articolul precedent.

**Art. 3.** Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 4.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare și Serviciului Patrimoniu Concesionări Închirieri.

**Președinte de ședință, Contrasemnează**

**Kiss Iosif**  **Secretar general,**

**Mihaela Maria Racolța**

Prezenta hotărâre a fost adoptată în ședința extraordinară convocată de îndată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 20 |
| Nr. total al consilierilor absenţi | 3 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 3 exemplare originale